En 26-årig mand fra Aalborgs vestby blev i morges røvet, da han var på vej hjem fra en tur i byen.

Klokken seks her til morgen blev den 26-årige mand skubbet så kraftigt bagfra af to mænd, at han faldt omkuld. De to røvere bad ham om at afleve sin pung. Pungen indeholdt ingen kontanter, men kun kort. Den 26-årige kan ikke beskrive de to røvere, men den ene talte dansk med udenlandsk accent. Politiet vil gerne i kontakt med folk som har set optrinnet, på telefon 1-1-4.